Man deur hond doodgebytArgieffoto: https://pixabay.com Konst. Tumisang Moloto, woordvoerder van die polisie, het gesê die man het omstreeks 14:30 die hond, ŉ Rottweiler, se hok skoongemaak. “Die hond het hom aangeval. Sy vrou en die tuinier kon daarin slaag om hom tot in die huis te trek.” Volgens Moloto is die man op die toneel dood verklaar. ŉ Geregtelike doodsondersoek is begin. Maroela Media het vroeër berig ŉ driejarige dogtertjie is dood nadat sy en haar sesjarige boetie deur die gesin se honde aangeval is in Wiggins, Durban. Die boetie het ernstige beserings opgedoen.